Valgevene rubla

pisi|100 000-rublane (2000. aastast)
Valgevene rubla (ISO-4217 kood BYN; 2000–2016 BYR) on Valgevene rahaühik. Rubla jaguneb 100 kopikaks. 2000–2016 kopikad kasutusel ei olnud.

Valgevene rubla lühend on Br.

Valgevene rubla ei ole seotud ühegi teise rahaühikuga.

Käibel on pangatähed väärtusega  5, 10, 20, 50, 100, 200 ja 500 rubla.

2016. aastani olid käibel pangatähed väärtusega 100, 500, 1000, 5000, 10 000, 20 000, 50 000 100 000 ja 200 000 rubla.

2010. aasta lõpus algas valuutakriis, kui levisid kuulujutud, et riik on pankroti äärel. Mustal turul kerkis USA dollari kurss 6500 rublani. 24. mail 2011 devalveeris keskpank rubla 56%. 26. mail 2011 lubas keskpank kasutada ka välisvaluutasid.

14. septembril lasi keskpank rubla kursi vabaks. Ametlik kurss oli 5347 rubla dollari eest ning kursi ujumise esimesel päeval langes see 38%. Uus ametlik kurss oli 8680 rubla dollari eest. Ühe ööpäevaga langes Valgevene keskmine palk 135 dollari ehk 101 euro võrra.Valgevene rubla kukkus täna 38%, ERR uudised, 14. september 2011

1. juulil 2016 lasti käibele uued rahatähed, mis vahetati vanade rublade vastu kursiga 1 = 10000. Käibesse lasti ka 2009. aastal vermitud mündid.Kopikad on tagasi: Valgevene raius valuutalt neli nulli maha, 10. juuli 2016, Ärileht

 Viited 

 Välislingid 
Rubla kursid Valgevene Keskpanga kodulehel

Kategooria:Valgevene
Kategooria:Rahaühikud